
Az őskori kutak vizsgálati lehetőségei és szempontjai. - Egy a halomsíros kultúrához tartozó kút példája alapján

2011 nyarán Pusztataskony-Ledencén egy a Halomsíros-kultúra klasszikus fázisához (Rei Bz C) köthető ún. rovásszerkezetű kút került napvilágra. A kút életének főbb fázisokra való bontásában lehetővé vált a megőrződött faanyag és a betöltődési leletanyag által két alapvető életperiódus, a ’születés’ és a ’halál utáni élet’fázisának részletes vizsgálata. Ennek keretei között rekonstruálhatóvá vált a kút belső faszerkezetének készítési munkafolyamatsora, valamint a kút elsődleges funkciójának elvesztését követő összetett, vélhetően rituális szerep-, és jelentésváltozás. Mindkét vizsgált életszakasz felhívja a figyelmet arra, hogy a kutakat összetett és sokszintű régészeti jelenségként kell kezelnünk.



